पुरालेखी विज्ञान
पुरालेखों (archives) के निर्माण और अभिसंग्रहण (curating) से संबंधित अध्ययन एवं सिद्धान्तों को पुरालेखी विज्ञान (Archival science या archival studies) , कहते हैं। दस्तावेजों, रिकॉर्डिंग, और आँकड़ा भण्डारों के सम्मुच्चय को पुरालेख कहते हैं। पुरालेखों के निर्माण और अभिसंग्रह के लिए पहले पुरालिखित सामग्री (recorded materials) को प्राप्त करना एवं उसका मूल्यांकन करना चाहिए। पुरालेखी विज्ञान, पुरालेखित सामग्री के मूल्यांकन, भण्डारण, और कैटालॉगिंग को बेहतर बनाने का कार्य करता है।